Document ID: 31999R2336

KOMISIJAS REGULA (EK) Nr. 2336/1999
(1999. gada 3. novembris),
ar kuru groza Regulu (EK) Nr. 1371/95, ar ko paredz sīki izstrādātus noteikumus eksporta licenču sistēmas īstenošanai olu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju1, kurā jaunākie grozījumi izdarīti ar Komisijas Regulu (EK) Nr. 1516/962, un jo īpaši tās 3. panta 2. punktu, 8. panta 13. punktu un 15. pantu,
tā kā:
(1) Komisijas Regulā (EK) Nr. 1371/953, kurā jaunākie grozījumi izdarīti ar Regulu (EK) Nr. 1008/984, paredzēti sīki izstrādāti noteikumi eksporta licenču sistēmas īstenošanaiolu nozarē.
(2) Pašreizējie noteikumi par eksporta licenču derīguma termiņu izraisa licenču pieteikumu mākslīgu palielinājumu katra mēneša sākumā, kas apgrūtina iknedēļas veicamo pasākumu izpildi. Derīguma termiņš attiecīgi jānosaka dienās, nevis mēnešos.
(3) Ņemot vērā gūto pieredzi, jāvienkāršo procedūra, kas paredzēta Regulas (EK) Nr. 1371/95 4. pantā attiecībā uz licenču tūlītēju izdošanu, kā arī jānodrošina, lai uzņēmēji saņemtu garantijas attiecībā uz šādu licenču izdošanu un derīguma termiņiem. Šādas licences tomēr būtu jāizdod tikai attiecībā uz īstermiņa tirdzniecības darījumiem, lai nepieļautu mehānisma, kas paredzēts minētās regulas 3. pantā, apiešanu.
(4) Noteikumi, kuri attiecas uz saziņu starp dalībvalstīm un Komisiju, būtu jāsaskaņo ar grozījumiem to licenču režīmā, ko izdod tūlīt.
(5) Drošības nauda, kas noteikta Regulas (EK) Nr. 1371/95 I pielikumā, jākoriģē saskaņā ar nesenajiem kompensāciju grozījumiem.
(6) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 1371/95 groza šādi.
1. Regulas 2. panta 1. punktu aizstāj ar šādu:
"1. Eksporta licences ir derīgas 90 dienas no to faktiskās izdošanas dienas Regulas (EEK) Nr. 3719/88 21. panta 2. punkta nozīmē."
2. Regulas 4. pantu aizstāj ar šādu:
"4. pants
Pēc uzņēmēja lūguma uz licenču pieteikumiem par produktu daudzumu, kas nepārsniedz 25 tonnas, neattiecas īpašie pasākumi, kuri minēti 3. panta 4. punktā, un licences, par kurām iesniegti pieteikumi, izdod tūlīt.
Tādos gadījumos, neatkarīgi no 2. panta 1. punkta, licenču derīguma termiņu ierobežo līdz piecām darba dienām no to faktiskās izdošanas dienas Regulas (EEK) Nr. 3719/88 21. panta 2. punkta nozīmē, un licenču pieteikumu un licenču 20. iedaļā ieraksta vismaz vienu no šādām frāzēm:
- Certificado válido durante cinco días hábiles y no utilizable para la aplicacin del artículo 5 del Reglamento (CEE) n° 565/80,
- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) Nr. 565/80,
- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz,
5 () . 565/80,
- Licence valid for five working days and not useable for the purposes of Article 5 of Regulation (EEK) Nr. 565/80,
- Certificat valable 5 jours ouvrables et non utilisable pour l'application de l'article 5 du rglement (CEE) n° 565/80,
- Titolo valido cinque giorni lavorativi e non utilizzabile ai fini dell'applicazione dell'articolo 5 del regolamento (CEE) n. 565/80,
- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) Nr. 565/80,
- Certificado de exportaão válido durante cinco dias úteis, não utilizável para a aplicaão do artigo 5.° do Regulamento (CEE) n.o 565/80,
- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,
- Licensen är giltig fem arbetsdagar men gäller inte vid tillämpning av artikel 5 i förordning (EEG) Nr. 565/80.
Vajadzības gadījumā Komisija var apturēt šā panta piemērošanu."
3. Regulas 7. panta 1. punktu aizstāj ar šādu:
"1. Katru piektdienu no plkst. 13.00 dalībvalstis pa faksu nosūta Komisijai šādu informāciju un dokumentus par iepriekšējo laika posmu:
a) 1. pantā minētos eksporta licenču pieteikumus, kuri iesniegti no tās pašas nedēļas pirmdienas līdz piektdienai, norādot, vai tie ietilpst 4. panta darbības jomā vai nē;
b) daudzumus, uz ko attiecas eksporta licences, kuras izsniegtas iepriekšējā trešdienā, neieskaitot tās, kas izdotas tūlīt atbilstīgi 4. pantam;
c) daudzumus, par kuriem iepriekšējā nedēļā eksporta licenču pieteikumi atsaukti, ievērojot 3. panta 6. punktu."
4. Regulas I un II pielikumu aizstāj ar šīs regulas pielikumiem.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro eksporta licencēm, par kurām pieteikumi iesniegti no 1999. gada 22. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 3. novembrī

Labels: 3
17